கேள்வி: லீமா கெடாய் - மலாயா அவசரகாலம் குறித்து விரிவாக சொல்லுங்கள்.
பதில்: அந்த மலையின் மேல் ஓர் பிரித்தானியர் வீடு கட்டி இருந்தார். கீழே இருந்த ஆற்றின் ஓரத்தில் 5 கடைகளைக் கட்டி வாடகைக்கு விட்டு இருந்தார். அந்த ஐந்து கடைகளில் 4 கடைகள் சீனர்களுக்கும் ஒரு கடை ஒரு சீக்கியருக்கும் வாடகைக்கு விடப்பட்டு இருந்தன. மூன்று மளிகைக் பொருட்கள்; ஒரு காபிக் கடை; ஒரு முடிதிருத்தும் கடை. இருப்பினும், 1948-ஆம் ஆண்டு மலாயா அவசரகாலம், கடைகளை வாடகைக்கு எடுத்தவர்களும்; சுற்றுப்புறங்களில் வசித்தவர்களும் இயாப் செங் ரப்பர் தோட்டத்திற்கு ''(Ladang Getah Hiap Seng)'' மாறிச் செல்லும்படி உத்தரவிடப்பட்டனர். அந்த ரப்பர் தோட்டம் இப்போது கம்போங் பாரு லீமா கெடாய் ''(Kampung Baru Lima Kedai)'' என்று அழைக்கப் படுகிறது.
கேள்வி: லீமா கெடாய் - ஜொகூர் மாநில அரசாங்கத்தின் நன்கொடை பற்றி நீங்கள் என்ன அறிந்துள்ளீர்கள்?
பதில்: தொடக்கத்தில் 42 வீடுகள் இருந்தன. மேலும் பல வீட்டு மனைகள் ஜொகூர் மாநில அரசால் நன்கொடையாக வழங்கப்பட்டன. ஒரு காவல் நிலையமும் கட்டப்பட்டது. அதற்கு முன்பு இந்த இடம் ரினி தோட்டம் என்று அழைக்கப்பட்டது. 1996-ஆம் ஆண்டுக்குப் பிறகு முத்தியாரா ரினி என்று அழைக்கப்படுகிறது. இன்றும் இந்த லீமா கெடாய் நகர்ப் பகுதி உள்ளது.
கேள்வி: லீமா கெடாய் - லீமா கெடாய் தமிழ்ப்பள்ளி பற்றி தகவல் சொல்.
பதில்: 1985-ஆம் ஆண்டில், ரினி தோட்டத்தில் ஒரு வீடமைப்புத் திட்டம் மேற்கொள்ளப்பட்டது. அதனால் ரினி தோட்டத்தில் இருந்த தமிழ்ப்பள்ளி, லீமா கெடாய் ''(Lima Kedai)'' எனும் இந்த இடத்திற்கு மாற்றப்பட்டது. 1996-ஆம் ஆண்டு வரை ரினி தோட்டத் தமிழ்ப்பள்ளி இந்த லீமா கெடாய் புறநகரில் செயல்பட்டது. புதிய மாற்றுப் பள்ளி, இப்போதைய முத்தியாரா ரினி வீட்டு மேம்பாட்டாளரால் கட்டப்பட்டது. 1996-ஆம் ஆண்டில் இருந்து புதிய பள்ளி செயல்பட்டு வருகிறது.